વેરાવળમાં સીએમએસ ઇન્ફો સીક્યુરીટીમાં કર્મચારી તરીકે ફરજ બજાવતા નિખીલ ભીખાલાલ છગ લોહાણા યુવાન છેલ્લા ત્રણ માસમાં ફરજ બજાવતા હોય તે દરમિયાન તેઓએ સીનીયર કસ્ટોડીયન હોય એટીએમના પાસવર્ડ અને ચાવી તેમની પાસે હોવાથી રોજે રોજ એટીએમમાં ભરવા માટે બેન્કોમાંથી નાણા મેળવી એટીએમમાં ભરતા હતા અને તેની રકમની પ્રીન્ટ એટીએમમાંથી કાઢી તેનો સી. બી. આર કેશ બેલેન્સ રીપોર્ટ બેન્કમાંથી ઉપાડેલ નાણા એટીએમમાં જમા કર્યાના રીપોર્ટ બનાવી પોતાની સહી કરી તેમજ તેના જુનીયર વેરાવળના ચેતન વાઢેરને પણ રીપોર્ટ બરાબર હોવાનો વિશ્વાસ આપી તેની પણ સહી લઇ ખોટો દસ્તાવેજ ઉભો કરી બેન્કમાં રજુ કરી બેન્ક તથા કંપની સાથે છેતરપીંડી કરી વિશ્વાસઘાત કરી જુદી જુદી બેન્કોમાં મળી કુલ ૧૪ એટીએમમાંથી ત્રણ માસ દરમિયાન કુલ ૨ કરોડ, ૨૭ લાખ ૭૫ હજાર ૩૦૦ જેવી માતબર રકમ ચાંઉ કરી જતા અને પોતાના અંગત ઉપયોગ માટે કાઢી લઇપોતાની ફરજ દરમિયાન ખોટો દસ્તાવેક બનાવી બેન્ક અને કંપની સાથે વિશ્વાસઘાત કર્યાની અમદાવાદ સ્થિત નીલય રમણીકલાલ શાહ જૈન વાણીયાએ ફરિયાદ કરતા મોટુ કૌભાંડ બહાર આવ્યુ છે.